钦定古今图书集成/明伦汇编/氏族典/第499卷 > 《廖用贤尚友录》 > 窦广国
## 钦定古今图书集成/明伦汇编/氏族典/第499卷 > 《廖用贤尚友录》 > 窦广国

按《汉书窦广国传》：“广国字少君，年四五岁时，家贫，为
人所略卖，传十馀家，至宜阳，为主人，入山作炭，卧岸
下，岸崩尽厌，杀卧者，少君独不死。自卜数日当为侯，
从其家之长安。闻皇后新立，姓窦氏，在观津。广国去
虽少，识县名及姓，上书自陈，召见，具言果是，迺厚赐
之，与其兄长君俱家长安。绛侯等为择师傅，选长者”
有节行者与居，由此为退让君子，不敢以富贵骄人。
文帝崩，景帝立皇后为皇太后，乃封广国为章武侯。
薨，谥景。